**Özbəkistan sovetlər dövründə**

**Plan:** Giriş

1.SSRİ-nin təşkili. 20-30-cu illərdə özbək xalqının sosial-iqtisadi vəziyyəti.

2.Özbəkistan ikinci dünya müharibəsi və bərpa illərində.

3.SSRİ-nin dağılması ərəfəsində Özbəkistanda ictimai-siyasi vəziyyət.

**ƏDƏBİYYAT:**1.İsmayılov İ.Türk dünyası XX əsrin 90-cı illərində. Bakı, Zaman, 2001

2.Məmmədli N. Mərkəzi Asiyanın türk dövlətləri vəTürkiyə. Bakı,2005

3.Məmmədov Z. Ən yeni iqtisadiyyat : monetar siyasət,finanas kapitalının qloballaşması, media və Türkiyə iqtisadiyyatı. Bakı,Qanun,2001

4.Əliyev A., Qasımov N. “İpək yolu” bəşəriyyətin tərəqqi yoludur. Bakı, Səda,1999

5.Saray M. Yeni Türk Cümhuriyyetleri tarihi. A.,Bilig,1999

6.Hayit,Baymirza,Milli Türküstan Hürriyet Davası,Çev. Timur Kosaoğlu, Ankara,2004  
7. Усманов К., Садиков М. История Узбекистана (1917—1991 годы). Т., 2007

8.Чокаев М. Национальное движение в Средней Азии. В кн.: “Гражданская война в России: события, мнения, оценки”. М. 2002

9.Qurbanov R.Türk xalqlarının tarixi. II cild, Bakı, 2011

Özbəkistan müstəqil Türk dövlətidir . Mərkəzi Asiyanın mərkəzi və şimal-qərb hissəsində yerləşir. Şimal-şərqdə Qırğızıstan, şimal və şimal-qərbdə Qazaxıstan, cənub - şərqdə Tacikistan, cənub və cənub-qərbdə isə Türkmənistan və Əfqanıstanla həmsərhəddir. Man Ozbekman ozumgə bekman – mən Özbəyəm özümə bəyəm. Yəni mən müstəqiləm deməkdir. Özbəkistan adı, Qızıl Orda xanı Özbək xanın (1313-1340) adından götürülmüşdür. Çingiz xanın nəvələrindən olan Batı xan tərəfindən qurulan Qızıl Orda (1227-1502) dövlətinin doqquzuncu hökmdarı Özbək xan hakimiyyətinin ilk günlərindən başlayaraq qərarlı və sərt siyasət yeritmiş, Kutluq Teymur noyanın nəsihətləri sayəsində qısa bir zamanda bir çox rəqib və düşmənlərindən xilas olmuşdu. Özbək xanın orduları 1314-cüi ldə Bolqar kralı Sventoslavın ölümündən sonra, kral Terterə Bizansa qarşı kömək bəhanəsilə Trakiyaya, 1330-cu ildə isə Terterin serblərlə olan döyüşündə ona kömək olmaq məqsədilə Köstendilə qədər irəliləmişdi. Özbək xan 1335-ci ildə Azərbaycan səfərinə çıxdı. Bu sırada Bağdad xanın tərəfindən zəhərlənən Əbusəid ölmüş və Moğol hakimiyyəti də çökməyə başlamışdı. XIV əsr coğrafiyaçısı Həmdullah Qəzvini Azərbaycana edilən səfərdən danışarkən Özbək xanın əsgərlərinə “özbəklər” deyildiyini yazır. Onun zamanında bütün Dəsti-Qıpçaq boyları türkcə danışırdı.1500-1510-cu illərdə Mavənəhr bölgəsini özbəklər ələ keçirmişlər.1740-cı ildə İran hökmdarı Buxaranı ələ keçirmiş və buradakı Özbək xanlığına son qoymuşdur.Buxaranın başına 1753-cü ildə Məhəmməd Rəhim keçmiş, bu dövr 1920-ci ilə qədər sürmüşdür. 1895-ci ildə Mərkəzi Asiyanın Rusiya tərəfindən işğalı başa çatdırılmışdır.Xivə və Buxarada xan və əmirlik sistemi isə formal olsa da qalırdı.

1917-ci ilin fevralında çar hökuməti devrildi. Ölkədə , o cümlədən Mərkəzi Asiyada Türkmənistan general qubernatorluğunun ərazisində də ikihakimiyyətlik yaranmışdı. Rusiyanın I Dünya müharibəsindəki hərbi mükəlləfiyyətinə cavab olaraq 1916-cı ildə Özbəkistanda və başqa yerlərdə etirazlar başlandı. Orta Asiyanın Əndican, Səmərqənd, Xocənt, Buxara və digər şəhərlərində də Sovetlər yaranmaga baslamısdı. Orta Asiyanı mərkəzin inqilabi təsirindən təcrid etməyə və köhnə hərbi müstəmləkə idarə üsulunu saxlamaga çalısan müvəqqəti hökumət, general-qubernator Kuropatkin basda olmaqla çar hakimiyyətinin bütün aparatını saxladı. Çar müstəmləkəçilərinin bütün vəzifələrdən qovulmasını, hakimiyyətin fəhlə və əsgər deputatları Sovetlərinə verilməsini tələb edən kütlələrin təzyiqi altında martın 31-də Daskənd fəhlə və əsgər deputatları Sovetinin, Müsəlman deputatları Sovetinin və kəndli deputatları Sovetinin birləşmiş iclasında Kuropatkinin köməkçiləri ilə birlikdə işdən götürülüb həbs edilməsi haqqında qərar qəbul edildi. Həmin iclasda eyni zamanda yeni qoşun komandanı və hərbi dairə qərargahı rəisi seçildi. Lakin vilayətdə mülki işlərin idarə olunması Daskənd İcraiyyə Komitəsinin üç komissarına tapşırıldı ki, burada da çar məmurları üstün yer tuturdular.

Kuropatkin vəzifəsindən uzaqlaşdırıldıqdan sonra Müvəqqəti hökumət, Şepkin başda olmaqla Türküstan komitəsi yaratdı. Hərbi qubernatorlar və qəza rəisləri əvəzinə çar məmurlarından, eserlərdən, menşeviklərdən və burjua millətçilərindən vilayət və qəza komissarları təyin edildi. Türküstan komitəsi Yeddisunun cənub qəzalarında yerli əhalinin 2,5 milyon desyatin torpagının zorla alınması haqqında hələ Kuropatkin tərəfindən hazırlanmış planı təsdiq etdi. Kazak qoşunlarının çox böyük torpaq malikanələrinə toxunulmadı. Türküstan komitəsi Müvəqqəti hökumətin regionda siyasətini həyata keçirən orqana çevrildi. Türküstan komitəsi Orta Asiya xalqlarının sosial-iqtisadi, milli, siyasi və başqa problemlərini həll etmədi.

Fevral inqilabı Buxara əmirliyi və Xivə xanlıgına da öz təsirini göstərmişdi. Burada da rus fəhlələri fəhlə və əsgər deputatları Sovetləri yaratmışdılar. Buxara əmirliyində idarə işlərinin yenidən qurulması ugrunda mübarizə gedirdi. Bu işlərin həyata keçirilməsi ilə Müvəqqəti hökumətin buradakı nümayəndəsi Miller məşgul idi. May ayında Buxarada “Şurayiislam”ın yerli bölməsi təsis edildi. Miller Buxaranın idarəçiliyindən uzaqlaşdırıldı və koalisiyon hökumət təşkil olundu. Xivədə də Sovetlərlə yanası Müvəqqəti komitə də yaradılmışdı. İdarəçiliyi həyata keçirmək üçün həmin komitənin göstərişi nəticəsində Məclis yaradıldı. Müvəqqəti komitə şəhərin təsərrüfat, iqtisadiyyat və mədəni həyatını idarə etməyi öz əlinə almışdı.

1917-ci ilin martında özbək burjuaziyasının yaratdıgı müsəlman komitələri “Şurayi-islam” təşkilatında birləşdilər. Bu təşkilata milli burjuaziyanın, feodalların və müsəlman ruhanilərinin nümayəndələri daxil idi. 1917-ci il aprelin 16-dan 23-ə qədər “Şurayi-islam” təşkilatının birinci qurultayı keçirildi. Qurultay Türküstan müsəlmanlarının Diyar Sovetini seçdi. Qurultayda təhsil, vəqf torpaqları, müsəlmanların mərkəzləşdirilmis dini idarəsinin yaradılması və başqa məsələlər müzakirə edilmişdir. Burada həm də Türküstan müsəlmanlarının ərazi muxtariyyəti ideyasını nəzərdə tutan qərar qəbul olunmuşdu.

1917-ci ildə çarın devrilməsindən sonra cədidçilər qısa müddət ərzində mövcud olmuş və Quqon adlanan muxtar dövlət qurdular. 1917-ci il 27 noyabrda IV fövqaladə Ümummüsəlman qurultayında (Kokandda) Türküstanın muxtariyyatı elan olundu. Məhəmmədcan Tınışpayevin başçılıq etdiyi Türkmənistan Müvəqqəti Şurası yaradıldı. Bir qədər sonra onu xarici işlər naziri   
Mustafa Şokay əvəz etdi. Ümumi və gizli səsvermə ilə 1918-ci il 20 martda Kokand hökuməti parlament seçkiləri keçirməyi qərara aldı. Üçdə iki hissəsi müsəlman, üçdə bir hissəsi qeyri-müsəlman olmalı idi.

Bu vaxt Daşkənddə yaranan Türkmənistan Sovet Respublikası hökumətinin 14 üzvündən heç biri yerli adam deyildi. Şokay 1918-ci il yanvarda Şuranın göndərdiyi ultimatiumu rədd etdi. Muxtar Türkmənistanı ləğv etmək üçün Moskvadan Daşkəndə 11 eşalon ordu və artileriya gəldi. Tərkibində Qırmızı ordunun Daşkənd qarnizonu və erməni daşnakları da vardı. 1918-ci il 6 fevralda bolşeviklər Kokanda hücum etdilər. Üç gün ərzində qədim şəhəri dağıtdılar.

1918-ci ildə Özbəkistan ərazisində Türküstan Muxtar SSR yarandı. 1920-ci illərin əvvəllərində üsyan baş verdi və kommunist lideri kimi tanınan Feyzulla Xocayev hakimiyyətə gəldi. Muxtar Türkmənistanın məhvi güclü milli-azadlıq hərəkatına, partizan hərəkatına, bolşeviklərin adlandırdıqları basmaçı hərəkatına səbəb oldu. Bu zaman Türkiyənin dəstəyi ilə bolseviklərə qarsı mübarizə hərəkatı (basmaçılar) təskil olundu. Basmaçı hərəkatı 25 yanvar1918 - 1942-ci illəri əhatə edir. Liderləri: Madamin bəy, İbrahim bəy, Cüneyt bəy, İrqaş, Janıbəy-qazı, Kurşermat, Müettin bəy və b. idi. Lakin, hərəkat uzun müddət müqavimət apara bilmədi. Belə ki, hərəkatın əsas qüvvələri rus qoşunları tərəfindən 1922-ci ildə məhv edildi. Ayrı-ayrı dəstələr isə 1933-cü ildə təslim oldular.

1920-ci ilin fevralında Xivə xanlıgı və Buxara əmirliyi Qızıl Ordu tərəfindən tutuldu. Xarəzm və Buxara Xalq Sovet Respublikaları yaradıldı. 1920-ci ilin avqustunda Türküstan MSSR-in qazaxlar məskunlaşmış Sırdərya və Yeddisu əraziləri RSFSR tərkibindəki Qırgızıstan MSSR-na daxil edildilər. 1920-ci ilin sentyabrında RSFSR ilə Xarəzm Sovet xalq respublikası arasında ittifaq müqaviləsi baglandı. Eyni zamanda iqtisadi saziş də imzalandı. 1920-ci ilin noyabrında RSFSR və Buxara Sovet respublikası müvəqqəti hərbi-siyasi saziş, 1921-ci ilin martında isə ittifaq müqaviləsi və iqtisadi saziş bagladılar. Rusiyanın başqa ucqarlaırnda oldugu kimi, Orta Asiyada da Sovetlər hakimiyyətinin yaradılması ugrunda mübarizə oktyabr inqilabının tərkib hissəsi idi. Burada Sovetlərin qələbəsi Kommunist partiyası başda olmaqla fəhlə sinfinin rəhbərliyi altında baş verirdi.

Orta Asiya ərazisində RSFSR tərkibinə daxil olan Türküstan MSSR və iki müstəqil sovet xalq respublikası-Xarəzm və Buxara respublikaları mövcud idi. Lakin Orta Asiyanın üç respublikasının sərhədləri onların ərazişində yaşayan xalqların sərhədlərinə uygun gəlmirdi. Həmin xalqların əraziləri ayrı-ayrı hissələrə parçalanmısdı ki, bu da çar hökumətinin köhnə müstəmləkəçilik siyasətindən miras qalmışdı. 1921-ci ilə kimi bolşeviklər keçmis Rusiya imperiyası ərazisinin əksər hissəsində hakimiyyəti ələ keçirmişdilər. RSFSR keçmiş Rusiya imperiyası ərazisinin 92 faizini tuturdu. İndiki Orta Asiya türk respublikalarının əraziləri o zaman qismən RSFSR-in tərkibinə daxil idi.

Bolşeviklər sovet rejimli respublikaların formal müstəqilliyinə son qoymaga və onları vahid ittifaqda birləşdirmək ideyasını həyata keçirməyə başladılar. Həmin müstəqil respublikalarda bolşevik rejiminin mövcudlugu bu işi daha da asanlaşdırırdı. 1922-ci il dekabrın 30-da Sovet Sosialist Respublikaları İttifaqının yaradıldıgı elan edildi.

1924-cü ilin sentyabrında Türküstan MSSR MİK-in sessiyası, həmçinin beşinci Ümumbuxara və beşinci Ümumxarəzm qurultayları milli-dövlət bölgüsü keçirilməsi haqqında qərar çıxardılar. 1924-cü ilin oktyabrında SSRİ MİK-in ikinci sessiyası həmin qərarları təsdiq etdi. Milli bölgü nəticəsində özbək xalqı vahid Özbəkistan Sovet Sosialist Respublikasında, türkmən xalqı Türkmənistan Sovet Sosialist Respublikasında birləşdi. Buxara və Xarəzm SSR, həmçinin Türküstan MSSR ləgv olundu.

1925-ci ilin fevralında Özbəkistan və Türkmənistan respublikalarının Sovetlər qurultayları keçirildi. Həmin qurultaylarda bu respublikaların SSRİ tərkibinə daxil olması haqqında qərarlar qəbul edildi. 1925-ci il mayın 13-də SSRİ-nin üçüncü Sovetlər qurultayı Özbəkistan SSR-ni və Türkmənistan SSR-ni Sovet Sosialist Respublikaları İttifaqı tərkibinə qəbul etdi. Həmçinin Qaraqalpaq muxtar vilayəti Özbəkistan SSR-in tərkibinə birləşdirildi.

Orta Asiya respublikalarında bərpa dövrü bir qədər uzun çəkdi. Orta Asiyada mülkədar torpaq sahibliyi 1925-1927-ci illərin torpaqsu islahatına qədər mövcud idi. Torpaq-su islahatları torpaq və su üzərində yerli əhali ilə buraya köçürülmüş kəndlilərin hüquqlarını bərabərləşdirdi. Orta Asiyada xalq təsərrüfatının bərpası yalnız 1927-1928-ci illərdə başa çatdırıldı.

Sənayeləşdirmə birinci növbəli vəzifə kimi hələ 1925-ci ilin sonunda irəli sürülmüşdü. Ənənəvi sənayeləşdirmədən fərqli olaraq SSRİ-də sənayeləşdirmənin ağır sənayenin inkisafından, istehsal vasitələri istehsalından başlanması nəzərdə tutulurdu. Bu xətt “sosialist sənayeləşdirməsi” adlandırılırdı. Onun başlıca məqsədi ölkənin sosial-iqtisadi geriliyini aradan qaldırmaqdan, iqtisadi cəhətdən xaricdən asılılığı yox etməkdən, ilk növbədə baza sənaye sahələrini inkişaf etdirməkdən ibarət idi.

Zəruri maddi və maliyyə vəsaitlərinin olmaması üzündən bu vəzifələrin yerinə yetirilməsi ləngiyirdi. Dünya ölkələri də ictimai qurulusu yad bir ölkəyə yardım etmək, borc vermək istəmirdilər. Yeganə yol bu vəsaitləri daxildə tapmaq idi.Bunun üçün ölkədə olan vəsaitlərin bölgüsünü daha çox mərkəzləşdirmək, ona möhkəm nəzarət etmək tələb olunurdu. Bu da mərkəzləşdirilmis planlaşma əsasında mümkün idi. Ona görə də 1927-ci ildə ilk beşillik plan

hazırlandı. O, 1928-1932-ci illəri əhatə edirdi. Planda ölkəni sənayeləşdirmək üçün daxili ehtiyat mənbələrində istifadə olunması ön plana çəkilirdi.

Özbəkistanda sənayeləşmə dövründə yüngül və yeyinti sənayesini əhatə edən bir sıra sənaye müəssisələri tikildi. Müharibədən əvvəlki beşillik dövründə Özbəkistanda 500-dən artıq sənaye müəssisəsi inşa olunmuşdu. Bunlar arasında,“Dasselmaş” Maşınqayırma Zavodunu, Daşkənd Parça Kombinatını, Çirçik Elektrokimya Kombinatını göstərmək olar. Neft emalı artmış, yeni şəhərlər salınmış, Çirçik, Bekabad, Kattakurqan və başqa bu kimi köhnə şəhərlər bərpa edilmişlər. Özbəkistan SSR-də ikinci beşillikdə Daşkənd toxuculuq kombinatının birinci növbəsi, Daşkənd kənd təsərrüfatı maşınları zavodu və bir sıra başqa müəssisələr tikilmişdi. Neft və qaz hasilatı təxminən 8 dəfə, elektrik enerjisi istehsalı 3 dəfə artmışdı.

1920-ci illərin sonu-30-cu illərin əvvəllərində həyata keçirilən geniş həcmli kənd təsərrüfatı kollektivləşdirməsi Məkəzi Asiyada kütləvi aclıqla nəticələndi. 30-cu illərin sonlarında Xocayev və Özbəkistanın bütün rəhbər işçiləri Stalin tərəfindən təşkil edilən sürgünə məruz qaldı. Onların əksəriyyəti yerli rus rəsmiləri tərəfindən tutuldu. Siyasi və iqtisadi həyatın ruslaşdırılması 30-cu illərdə başlayıb 70-ci illərdə bitdi. Kollektivləşmə dövründən başlayaraq torpaq-su islahatları həyata keçirildi, 1932-ci ildə artıq torpaqların üçdə ikisi kolxozlara qatılmışdı.

Müharibə illərində Özbəkistan hökuməti respublikanın xalq təsərrüfatının hərbi qaydalara uygunlasdırılması və yenidən qurulması planını işləyib hazırlamışdı. 200-dən artıq iri sənaye müəssisəsi silah və hərbi sursat istehsalına keçdi. Özbəkistana müharibə illərində 100-dən çox müəssisə köçürüldü. Bunlardan 55 müəssisə Daşkənd vilayətinə, 14 müəssisə Səmərqəndə, 12 müəssisə Buxara vilayətinə, qalanları isə Özbəkistanın başqa bölgələrinə köçürülmüşdü. Köçürülən müəssisələrin bazasında daha 47 yeni müəssisə təşkil olundu, həmçinin yerli obyektlərin gücü artırıldı. 1942-ci ilin ortalarında Özbəkistanda sənayenin hərbi qaydalara uygunlasdırılması prosesi əsasən başa çatdı.Əhalinin yasayısı xeyli agırlasdı. Səhərlərdə kartoçka sisteminə keçildi. Fəhlə və qulluqçular hər günə 400-500 qram, himayələrində olanlar isə 300-400 qram çörək alırdılar. Müharibə illərində Özbəkistana milyondan artıq adam köçürüldü ki, bunların da 200 mindən çoxu uşaqlar idi. Özbəkistanda 113 hərbi qospital yerləşdirildi ki, bu qospitallara xeyli müəssisə və idarə xidmət göstərirdi. 1941-1945-ci illər ərzində əhali tərəfindən müdafiə fonduna 650 milyon manat dəyərində pul və qiymətli kagızlar, 22 milyon manatdan çox qiymətli əşya, 55 kiloqramdan çox qiymətli metal toplanmışdı. Özbəkistan cəbhəyə 2 mindən çox təyyarə, 1,7 mindən çox aviamotor və bu qədər minamyot, 560 min minam-yot mərmisi, 330 min parasüt və başqa hərbi sursat vermişdir.

Özbəkistan müharibə illərində dövlətə 4,5 milyon ton xam pambıq, 1 milyon 282 min ton taxıl, 482 min ton kartof və tərəvəz, 57,5 ton meyvə, 259 min ton ət vermişdir. Özbəkistanın kolxoz və sovxozları müharibə illərində taxıl istehsalını 2 dəfə artırıb respublikaların çörəyə tələbatını ödəyirdilər. Özbəkistandan olan hərbçilər də müharibədə fəal iştirak etmişdilər. Özbək döyüsçülər Moskva və Kursk ugrunda gedən döyüşlərdə, eləcə də Şərqi Avropadakı döyüşlərdə igidliklə döyüşmüşlər. 120 min özbək döyüş orden və medalları ilə təltif olunmuşdur. Bunlardan 338 nəfəri Sovet İttifaqı Qəhrəmanı adını almışdır. Təkcə Dneprin azad olunmasında iştirak edən 100-dən çox özbək döyüsçü Sovet İttifaqı Qəhrəmanı adını almışdır.

SSRİ-nin tərkibində Özbəkistanın iqtisadi və mədəni həyatında baş verən dəyişikliklər nəticəsində Özbəkistan aqrar-sənaye ölkəsinə çevrildi.Xüsusilə, yüngül və yeyinti sənayesi inkişaf etdi, ağır sənayenin inkişafı on qat artdı. İri istilik (Daşkənd 1971, Sırdərya 1975) və hidroelektrik (Çarvaksk 1972) stansiyaları tikildi, yeni neft və qaz yataqları istismara verildi. Respublikada elektrotexnika, radioelektronika, avadanlıq istehsalı və aviasiya texnikası sahələrini əhatə edən masınqayırma sənayesi yaradıldı. Elektrik enerjisi istehsalı 2,5 dəfə, maşınqayırma məhsulları istehsalı 3 dəfə, əlvan metallurgiyada istehsal 6,5 dəfə artdı. Ən böyük qaz kəməri olan Buxara-Ural xəttinin çəkilməsi nəticəsində Özbəkistan qazı Ural müəssisələrinə nəql edilirdi. Özbəkistanda çox zəngin qızıl ehtiyatı aşkar edilmiş və Muruntau qızıl filizi yatagının işlənilməsinə başlanılmışdır. Yeni iri həcmli pambıqçılıq rayonları salındı və Özbəkistan SSRİ-nin nəhəng pambıq bazasına çevrildi.

Ərəb əlifbasından Kirill əlifbasına keçildi. Savadsızlığın ləğvinə başlanıldı. Savadlılıq 1897-ci ildə 4%-dən 1977-ci ildə 99%-ə çatdı. Böyük ali məktəblər açıldı:1918-ci il Daşkənd Universiteti, 1919-cu il Özbək Dram teatrı,1939-cu il Özbək Opera və Balet teatrı,1943-cü il Elmlər Akademiyası.

1959-83-cü illər respublikaya Şərəf Rəsidov rəhbərlik edirdi. Ş.Rəsidovun rəhbərlik etdiyi dövr Özbəkistan tarixinin Sovet dövründə ən yaxşı səhifələri kimi qeyd olunur. Lakin, 1969-cu ildə Daşkənddə etnik zəmində kütləvi iğtişaşlar başladı. Lakin, bu hadisələr tezliklə yatırıldı. Ş.Rəsidovun 1983-cü ildə hakimiyyətdən getməsi ilə “pambıq işi” adı altında araşdırmaya başlandı. Açılmış cinayət işində respublika rəhbərliyinin korrupsiya əməlləri araşdırılarkən 1983-cü ilin 30 oktyabrında Ş.Rəsidov dünyasını dəyişdİ.SSRİ-nin dağılması ərəfəsində Özbəkistanda ictimai-siyasi gərginliyin artması,kütləvi etiraz dalğasının genişlənməsinə stimul verən bir sıra amillər mövcud idi.Bunlardan başlıcası SSRİ Baş prokurorluğu tərəfindən qaldırılmış”Pambıq işi”adlanan qondarma cinayət işi idi.Məhz bu amil imperiyanın çökməsinin gedişində cəmiyyətin bütün təbəqələrinə sirayət etdiyindən Kommunist Partiyası başda olmaqla mərkəzi hakimiyyətə qarşı inamsızlıq yaratmışdı.

Sov.İKP MK-nın Baş katibi L.İ.Brejnevin vəfat etməsindən sonra sovet, partiya rəhbərliyində ənənəvi olaraq “yeniləşmə” və əvvəlki tendensiya ilə mübarizə kampaniyası başlanmışdı. Moskvada həyata keçirilən bu senarinin təsirləri müttəfiq respublikalara da bu və ya digər formalarda sirayət etmişdi. Breynevin yaxın dostu Ş.Rəşidovun əvəzlənməsi zərurəti meydana çıxdı. Göstərilən uydurma “pambıq işi “ ilə əlaqədar olaraq, heç bir əsas olmadan yüksək vəzifədən azad edilən Rəşidov 1983-cü ilin oktyabrında dünyasını dəyişdi.  
1983-cü ildə Özbəkistan SSR DTK-sı, Buxara Vilayət İcraiyyə Komitəsinin sədri Müzəffərov haqqında rüşvət alması üstündə cinayət işi qaldırmışdı. Daha ətraflı araşdırmaq üçün 1983-cü ilin sentyabrında iş SSRİ Baş Prokurorluğuna göndərildi və orada baş müstəntiq T.Qdılyanın rəhbərliyi ilə istintaq qrupu yaradıldı. Ayrı-ayrı vaxtlarda bu qrupda 200-dən çox hüquq –mühafizə işçisi çalışırdı. Özbəkistanda 5 ildən çox davam edən təhqiqatlar nəticəsində 70 nəfər cinayət məsuliyyətinə cəlb edilmiş, məhkəməyə 19 iş təqdim edilmiş, 40 adam məhkum olunmuşdur. İstintaq qrupunun Özbəkistanda təhqiqat zamanı, mərkəzi partiya və sovet orqanlarına müstəntiqlər tərəfindən qanunun kobud şəkildə pozulması, rüşvət tələb edilməsi, özbaşınalıq, istintaq altında olan şəxslərin şərəf və ləyaqətinin təhqir edilməsi, alçaldılması və s. kütləvi qanunsuzluqlarla bağlı vətəndaşların yüzlərlə şikayət və məktubları daxil olmuşdu. Hər şeyi ört-basdır etməyə çalışan İttifaq rəhbərliyi özbəklərin kütləvi narazılıq dalğasının qızışmasından ehtiyatlanmağa başlamışdı.Artıq mərkəzi hakimiyyətin getdikcə zəifləməyə başladığı bir dönəmdə Özbəkistanda Qdılyanın başçılığı ilə istintaq qrupunun özbaşınalığının arzuolunmaz nəticələrə gətirib çıxaracağından qorxuya düşən rəsmi Moskva konkret addımlar atmaq qərarına gəldi. Gec də olsa SSRİ Ali Soveti Rəyasət heyəti SSRİ xalq geputatları, hüquqşunas-alimlər, hüquq-mühafizə orqanlarının nümayəndələrindən ibarət xüsusi komissiya yaratdı. Komissiya çoxsaylı şikayət, teleqram və məktublarla tanış olaraq SSRİprokurorluğunun müstəntiqləri Qdılyan və İvanov tərəfindən istintaq işinin gedişində həddindən çox və kobud surətdə qanun pozuntularına yol verildiyini müəyyən etdi. Məsələ Rəyasət Heyətində müzakirə olunaraq yalançı istintaq işinin gedişində Özbəkistanın yüzlərlə yüksək vəzifəli şəxslərinvə vətəndaşların böhtançı ittihamlarla həbs olunduğu aydınlaşdı.

Həmin dövrdə mərkəzi mətbuatda SSRİ Prokurorluğunun işlə bağlı məlumatı dərc olunmuşdu. SSRİ Prokurorluğu xəbər verir ki, Qdılyan və İvanov öz vəzifələrini faktiki olaraq icra edə bilmir. 1989-ci ildə Qdılyan Özbəkistanda cəmi üç gün, İvanov isə heç bir dəfə də olmayıb. Qdılyanın SSRİ Baş Prokurorunun və onun müavinlərinin tapşırıqlarını yerinə yetirmədiyinə, təhqiqatları prokuror nəzarətindən yayındırdığına görə, istintaq qrupunun rəhbəri vəzifəsindən azad edildiyi xəbəri verildi. İttifaq rəhbərliyi bu addımla Özbəkistanda artıq   
baş qaldırmış antirus vəziyyəti sakitləşdirmək niyyətində idi.Ancaq yaranmış “pambıq xofu”nu saxlamaq üçün istintaq qrupunun fəaliyyəti tamamilə dayandırılmadı, onu yeni rəhbərlik SSRİ Prokurorluğunun Cinayət idarəsinin rəis müavini Qalkinə tapşırdı.

Lakin İttifaqın dağılması prosesi və mərkəzi hakimiyyətin nəzarəti itirməsi, həmçinin Özbəkistanda kütləvi xarakter almış narazılıq dalğası qondarma istintaq işinin davam etdirilməsinə imkan vermədi. SSRİ-nin dağılması ərəfəsində Mərkəzi Asiyada yaranmış ictimai siyasi durumu təhlil edərkən bütün regiona mühüm təsir göstərmiş Ahıska türklərinin deportasiyası ilə nəticələnən Fərqanə hadisələrini və bunun ardınca başqa etnik zəmində münaqişələri öyrənmək lazımdır. Fərqanə vadisində baş vermiş qanlı hadisə haqlı olraq “xalqlar imperiyası” adlanan Sovet İttifaqında obyektiv gerçıkliyi nəzərə almadan aparılan milli siyasətin yanlış və acınacaqlı nəticələrindən biridir. SSRİ-də vahid ideologiya şəraitində milli zəmində hər hansı qarşıdurmanın baş verməsinin mümkünsüzlüyü təbliğ olunur, meydana çıxan və ya potensial münaqişə ocağının süni yollarla gizlədilməsi səbəbləri aradan qaldırılmamışdı. Uzun illər ört-basdır edilmiş milli məsələnin gərginliyi imperiyanın şökməsi ərəfəsində, demək olar ki, bütün müttəfiq respublikalara sirayət etmiş və müxtəlif formalarda özünü büruzə vermişdi. Zəifləmiş totalitar rejm üçün gözlənilməz olan gərginliyi kosmetik islahatlar yolu ilə zəiflətmək cəhdləri heç bir yaxşı perspektiv vəd etmirdi, əksinə, 1980-ci illərin ikinci yarısında Litvada, Latviyada, Estoniyada, Azərbaycanda başlanan milli hərəkat gedişində artıq müstəqillik şüarları səslənirdi. İqtisadi vəziyyətin olduqca gərgin və insanların həyat səviyyəsinin çox aşağı olduğu Orta Asiyada da uzun illərdən bəri yığılıb qalan siyasi, milli, sosial zəmində problemlər şəraitində vəziyyət olduqca mürəkkəbləşmişdi. Qeyd edək ki, respublikadan qovulmayana qədər Məhsəti türkləri ilə özbəklər arasında heç bir münaqişə olmamışdı.Yerli əhali Stalin rejimi zamanı məcburi qaydada deportasiya olunmuş on minlərlə Krım tatarına, Məhsəti türkünə və başqa Qafqaz xalqlarına qonaqpərvərliklə yanaşmış, ayrı-seçkilik qoymamışdır. Özbəkistanın pambıq becərilən münbit torpaqları olan Fərqanə vadisində məskunlaşan Məhsəti türkləri respublikanın kənd təssərüfatında yaxından iştirak etmiş, əmək uğurları qazanmışlar. 31 iyun 1944-cü ildə Stalinin imzası ilə SSRİ Dövlət Müdafiə Komitəsinin“Gürcüstanda dövlət sərhəddində vəziyyətin yaxşılaşdırılması tədbirləri haqqında” qərarına görə, Qazaxıstan, Qırğızıstan və Özbəkistan respublikalarına 86 min türk, kürd, həmin sürgün edilməli idi. Qazaxıstana 40 min, Qırğızıstana 16 min, Özbəkistana 30 min adamın sürgün edilməsi nəzərdə tutulurdu. 28 noyabr 1944-cü ildə Beriya rəsmi qaydada Stalinə, həmçinin SSRİ-nin digər rəhbər şəxslərinə DMK-nın köçürülməylə bağlı qərarın tam yerinə yetirilməsi barədə məlumat verdi. 31 iyun 1944-cü ildə Stalinin imzası ilə SSRİ Dövlət Müdafiə Komitəsinin “Gürcüstanda dövlət sərhəddində vəziyyətin yaxşılaşdırılması tədbirləri haqqında” qərarına görə, Qazaxıstan, Qırğızıstan və Özbəkistan respublikalarına 86 min türk, kürd, həmin sürgün edilməli idi. Qazaxıstana 40 min, Qırğızıstana 16 min, Özbəkistana 30 min adamın sürgün edilməsi nəzərdə tutulurdu. 28 noyabr 1944-cü ildə Beriya rəsmi qaydada Stalinə, həmçinin SSRİ-nin digər rəhbər şəxslərinə DMK-nın köçürülməylə bağlı qərarın tam yerinə yetirilməsi barədə məlumat verdi. O, sürgün olunmalarının rəsmi səbəblərini açıqlayır:sərhəd Türkiyədə yaşayan əhali ilə qohumluq əlaqələri, emiqrasiya əhval ruhiyyəsinin baş qaldırması, üsyançı hərəkatda iştirak, casusluq və bildirirdi ki, köçürülmə iki mərhələdə həyata keçirilib. Birincisi -15-18 noyabr 1944-cü ildə Axaltsıkı, Adıgen, Aspindzski, Axalkalaki və Boqdanovka rayonlarının 220 yaşayış məntəqəsindən 91.095 nəfər köçürülüb(bu ərazidə əsasən türklər və az sayda kürdlər yaşayırdı),ikincisi- 25-26 noyabr 1944-cü ildə Acariyadan köçürülmə həyata keçirilmişdi. Stalinin ölümü ərəfəsində -1953-cü ilin əvvəlində SSRİ DTK-nin verdiyi məlumata görə, Orta Asiyaya Gürcüstandan 86.663 nəfər deportasiya olunmuşdu ki, onların da 63.823-ü türk, 8.843-ü kürd, 13.997-i həminlər idi. Deportasiya olunmuşların demək olar ki, yarısı -43,6 min nəfəri və ya 51%-i Özbəkistanda, 32,4 min nəfər və ya 37%-i Qazaxıstanda, 10 mini ,ya da 12%-iQırğızıstanda yerləşmişdi. Məhsətilərin məqsədli şəkildə assimliyasiyaya məruz qalmasına baxmayaraq, 1989-cu ilin yanvarında SSRİ əhalisinin siyahıya alınmasının nəticələrinə görə, özünü türk kimi qeydiyyatdan keçirən 207,5 min nəfərdən 106 mini Özbəkistanda yaşayırdı. Fərqanədə baş verən qanlı qırğınlar ərəfəsində -1989-cu ilin may ayının sonlarına kimi bu vilayətdə 16 min türkün yaşadığı bildirilirdi.